Robert Abela

Robert Abela (født 7. desember 1977 i Sliema) er en maltesisk jurist og politiker (Partit Laburista). Han ble 11. januar 2020 valgt som leder av sitt parti, som da hadde regjeringsmakten. Etter maltesisk politisk praksis skal lederen av regjeringspartiet også være regjeringssjef. Han ble innsatt som statsminister 13. januar 2020.

Abela gikk gikk på Sisters' School, St. Francis School og St. Aloysius' College. Han ble jurist ved University of Malta i 2002. Han arbeidet deretter med familierett i et advokatfirma, og spesialiserte seg i industrisaker og arbeidsrett. Abela ble valgt til Maltas parlament i juni 2017 og ble juridisk rådgiver for daværende statsminister Joseph Muscat. Han er gift og paret har en datter. Han er sønn av tidligere president i Malta, George Abela.

Abela ble valgt foran viseregjeringssjef Chris Fearne. Han avløste sittende statsminister Joseph Muscat som gikk av etter skandalen med mordet på journalisten Caruana Galizia. Galizia ble drept av en bilbombe i oktober 2017. Den da 53 år gamle journalisten hadde blant annet skrevet om korrupsjon i landets regjering og forretningsliv. To menn ble arrestert for mordet og var i 2020 siktet for forbrytelsen.

Referanser 

Maltas statsministre
Personer fra Qormi
Personer fra Sliema